Sanger van ‘Lean On Me’ dood | Netwerk24
03 April 2020 17:20
Withers (81) is Maandag in Los Angeles weens hartkomplikasies dood, het sy familie Vrydag in ’n verklaring aan Associated Press bevestig.
Die nuus van sy dood het bekend geword nadat die publiek inspirasie uit sy musiek midde die Covid-19-pandemie geput het.
Gesondheidswerkers, kore, kunstenaars en ander beroepslui het hul eie weergawes van “Lean On Me” op sosiale media en op ander platforms gedeel.
“Lean On Me”, ’n ode aan vriendskap, is ook die temalied van die gelyknamige fliek met Morgan Freeman in die hoofrol.
Die lied is tydens oudpres. Barack Obama sowel as oudpres. Bill Clinton se inhuldiging uitgevoer.
“Lean On Me” en “Ain’t No Sunshine” pryk op Rolling Stone se lys van 500 Greatest Songs of All Time.
Hy het drie Grammy-pryse gewen en hom in die 1980’s aan die musiektoneel onttrek.
Withers word oorleef deur sy vrou, Marcia Johnson, en twee kinders, Todd en Kori.
Bill Withers het drie Grammy-musiekpryse in sy loopbaan gewen.
Meer oor: Musiek | Liedjieskrywer